Mantojuma aizgādņa izraudzīšanās un tiesas kontrole pār bāriņtiesas lēmumu par mantojuma aizgādņa iecelšanu
1. Bāriņtiesai, izraugoties aizgādni atstātajam mantojumam, ņemot vērā mantojuma apjomu un citas mantojumu raksturojošas pazīmes, jāpārliecinās par kandidāta spējām veikt pienākumus, kas saistīti ar mantojuma saglabāšanu, pārvaldīšanu un nepieciešamības gadījumā mantojuma pārstāvēšanu. 
1. Bāriņtiesa ir kompetentā iestāde, kas lemj par aizgādņa iecelšanu, savukārt tiesa veic kontroli pār bāriņtiesas lēmumu, proti, vai ir izdarīta pareizā izvēle. 
Tiesa var lemt uzdot bāriņtiesai iecelt citu aizgādni vai līdzaizgādni tikai gadījumā, ja bāriņtiesa ir izvērtējusi attiecīgu personu kā aizgādņa kandidātu. Ja kāda persona vispār nav tikusi vērtēta bāriņtiesā kā aizgādņa kandidāts, tiesai nav pamata to pirmajai vērtēt un lemt, vai šī persona ir piemērota aizgādņa pienākumu pildīšanai.

[1] Senātā saņemta pieteicēju [pers. A] un [pers. B] kasācijas sūdzība par Administratīvās apgabaltiesas 2025.gada 17.decembra spriedumu, ar kuru noraidīts pieteicēju pieteikums par Rīgas bāriņtiesas 2022.gada 11.oktobra lēmuma Nr. 1.3/1761 (turpmāk – pārsūdzētais lēmums) atcelšanu un satura ziņā cita administratīvā akta izdošanu.
Apgabaltiesa spriedumā attiecībā uz pieteikuma priekšmetu atzina, ka no prasījuma būtības izriet, ka prasījums ir jāvērtē kā prasījums par pārsūdzētā lēmuma atcelšanu un satura ziņā cita lēmuma izdošanu.
Apgabaltiesa norādīja, ka strīds par mantojuma tiesībām dažādās valstīs bija sācies jau 2021.gadā, līdz ar to mantojuma lietā ieinteresētās personas bija informētas par to, ka uz mantojumu ir pieteikušās vairākas personas, tostarp pieteicēji. Apgabaltiesa norādīja, ka Civillikuma normas neparedz pienākumu ieinteresētajai personai, kura lūdz mantojuma aizgādnību, norādīt potenciālos mantiniekus, šāda pienākuma neesība izriet no tiesību normas mērķa. Vienlaikus apgabaltiesa norādīja, ka jebkura tiesība ir jāizmanto labticīgi. Tā kā mantojuma strīdā iesaistītās personas zināja par tiesvedības procesiem citās valstīs, apgabaltiesa atzina, ka [pers. C], [pers. D] un [pers. E] bija jāinformē notārs un vēlāk arī bāriņtiesa par citiem pretendentiem uz mantojumu un jau notiekošajiem tiesvedības procesiem. Šāds pienākums izriet no tiesību labticīgas izmantošanas principa. Neinformēšana par to, ka ar lietā nepieaicinātām personām pastāv strīds par mantojuma tiesībām un ir uzsākti tiesvedības procesi, būtiski ietekmēja pārsūdzētā lēmuma saturu. Apgabaltiesas ieskatā bāriņtiesa varēja novērst pārsūdzētā lēmuma pamatojuma trūkumus, izskatot pieteicēju 2023.gada 9.februāra iesniegumu pēc būtības. Taču bāriņtiesa pieteicēju iesniegumu pēc būtības neizskatīja, norādot, ka notārs ir pabeidzis mantojuma lietu. Tādējādi bāriņtiesa pēc būtības nav izvērtējusi pieteicēju viedokli un apsvērusi, ka ir jāņem vērā arī pieteicēju intereses. Līdz ar to pārsūdzētais lēmums saturiski ir ar būtiskām kļūdām. Potenciālo mantinieku viedokļa uzklausīšanu Civillikuma 661.panta kontekstā ir jāatzīst par būtisku, jo tieši ieinteresētās personas var izraudzīties personu, kuru ieceļ par mantojuma aizgādni. Tomēr šāda pienākuma neizpildīšana automātiski nenoved pie pārsūdzētā lēmuma atcelšanas. Tas izriet no tā, ka prasījuma priekšmets šādā lietā ir administratīvā akta izdošana (aizbildņa iecelšana). Administratīvā akta izdošana par aizbildņa iecelšanu ir obligāta, savukārt strīds, kura persona ir ieceļama, ir strīds par administratīvā akta saturu. Līdz ar to pat tad, ja konstatē procesuālus pārkāpumus, kas ir noveduši pie lēmuma pamatojuma acīmredzamām nepilnībām, tiesai ir jāizdara apsvērumi par to, vai ir pamats uzdot bāriņtiesai izdot cita satura administratīvo aktu. Mantojuma masu arī nevajadzētu pat īslaicīgi atstāt bez aizgādņa.
Apgabaltiesa konstatēja, ka pieteicēji vēlas, lai par vienīgo mantojuma aizgādni atzīst Monako Firstistes tiesas apstiprināto aizgādni – Francijas uzņēmumu SAS A&S Expertise. Apgabaltiesa atzina, ka tai nav pamata vērtēt pieteicēju argumentus par strīda jurisdikciju un atkāpties no Latvijas Republikas tiesību normu piemērošanas aizgādņa iecelšanas procesā. Tā kā SAS A&S Expertise jau ir iecelts par mantojuma aizgādni ar Monako Firstistes tiesas nolēmumu, tam jau piešķirto tiesību atzīšanai Latvijas Republikā ir paredzēta konkrēta tiesiska kārtība, proti, nolēmuma atzīšanas procedūra saskaņā ar Civillikuma 77.nodaļu. Līdz ar to šā procesa ietvaros nav nepieciešams lemt par SAS A&S Expertise iecelšanu par aizgādni, lai tādējādi līdzsvarotu strīdus dalībnieku intereses.
Atbilstoši Civillikuma 661.pantam bāriņtiesai jāpārbauda, vai mantojuma lietā ieinteresētās personas izraudzītajai personai ir vajadzīgās īpašības. Apgabaltiesas vērtējumā [pers. F] profesionālā kvalifikācija nerada šaubas par viņa spējām pildīt aizgādņa pienākumus. Attiecībā uz [pers. C] lietā esošie materiāli norāda, ka viņai nav pieredzes juridiski un ekonomiski sarežģītu procesu vadībā. Ņemot vērā, ka [pers. C] darbojas kā līdzaizgādnis un ka viņai nav jāpieņem lēmumi vienai, bāriņtiesai nav pamata atteikt piešķir mantojuma līdzaizgādņa statusu arī viņai. [pers. C] ir arī nepilngadīgā bērna likumiskā pārstāve, un tieši nepilngadīgā bērna interešu aizsardzība ir viens no galvenajiem aspektiem, kas noteica aizgādņa iecelšanas nepieciešamību un pamatoja viņas iecelšanu par līdzaizgādni. Bāriņtiesas iespējas atteikt apstiprināt trešo personu izvirzītās aizgādņu kandidatūras ir ierobežotas, proti, tās faktiski ir reducējamas uz situācijām, kad persona acīmredzami nespēs nodrošināt mantojuma saglabāšanu, taču konkrētajā gadījumā šāds pamatojums nav acīmredzams, vērtējot tieši personu spējas.
Apgabaltiesa konstatēja, ka pieteicēji izteikuši arī argumentus, kas attiecināmi nevis uz līdzaizgādņu iecelšanu, bet uz to darbības turpmāko kontroli. Apgabaltiesa norādīja, ka tās kompetencē ir izvērtēt arī apstākļus, kas ir radušies pēc aizgādņu iecelšanas. Tas izriet no tā, ka bāriņtiesu lietās, kurās ir iesaistīti nepilngadīgie, tiesa izvērtē aktuālo situāciju tiesas nolēmuma sagatavošanas brīdī, nevis tikai lemj par pagātnes notikumiem. Taču apgabaltiesas vērtējumā pieteicēju argumenti nav tādi, kas ļautu secināt, ka bāriņtiesai ir jāatceļ aizgādņi vai ka pārkāpumi ir aizskāruši mantojuma aizgādnības procesu pēc būtības. Pieteicējiem arī turpmāk ir tiesības sūdzēties par aizgādņu rīcību bāriņtiesai, prasot to atcelšanu, ja ir attiecīgi apstākļi.

Par pārsūdzēto lēmumu par aizgādņu iecelšanu
[2] Saskaņā ar Civillikuma 660.pantu notārs pēc mantinieka lūguma vai 659.pantā norādītajos gadījumos, saņēmis attiecīgu paziņojumu, nodibina aizgādnību mantojumam, par ko paziņo bāriņtiesai izpildīšanai. Savukārt Civillikuma 661.pants noteic, ka aizgādņus izrauga mantojuma lietā ieinteresētās personas un, ja viņiem ir vajadzīgās īpašības, apstiprina bāriņtiesa. Bet, kad lietā ieinteresētās personas nevienu neieteic par aizgādni, tad aizgādņus ieceļ pati bāriņtiesa.
Bāriņtiesu likuma 40.panta 1.1daļa noteic, ka bāriņtiesa saskaņā ar notāra taisīto notariālo aktu par aizgādnības nodibināšanu mantojumam ieceļ aizgādni mantojumam. Atbilstoši šā panta otrajai daļai bāriņtiesa aizgādņus izvēlas saskaņā ar Civillikuma 661.pantu un pārliecinās, vai izraudzītajai personai ir nepieciešamās spējas un īpašības.
Minētajās Bāriņtiesu likuma un Civillikuma normās kā svarīgs nosacījums aizgādņa izraudzīšanai ir noteiktas konkrētās personas spējas un vajadzīgās īpašības. Tām jābūt atbilstošām, lai saglabātu, pārvaldītu un nepieciešamības gadījumā pārstāvētu mantojumu, ņemot vērā tā apjomu un citas mantojumu raksturojošas pazīmes. Mantojuma aizgādnībai var būt nozīme mantojuma pārvaldīšanā un mantojuma pārstāvēšanā, kamēr mantinieki nav apstiprinājušies mantojuma tiesībās, jo viņi nevar stāties saistībās mantojuma vārdā. Mantojuma aizgādnis ne tikai apsargā mantojumu nezināmā un nākotnē paredzamā īpašnieka interesēs, bet viņa svarīgs pienākums ir rūpēties par mantojuma saglabāšanu un pārvaldīšanu. Līdz ar to, izraugoties aizgādni atstātajam mantojumam, bāriņtiesai jāpārliecinās par tā spējām veikt šos pienākumus (Senāta 2011.gada 3.marta sprieduma lietā Nr. SKA-71/2011, A42547207, 9.punkts). Savukārt tiesa pārbauda, vai bāriņtiesa ir veikusi attiecīgu izvērtējumu.
Apgabaltiesa ir vērtējusi pārsūdzētā lēmuma pamatojumu par iecelto aizgādņu spējām pildīt aizgādņa pienākumus. Apgabaltiesas vērtējumā [pers. F] profesionālā kvalifikācija nerada šaubas par viņa spējām pildīt aizgādņa pienākumus. Viņš ir ilgstoši praktizējošs advokāts, kuram ir liela praktiska darba pieredze tieši civiltiesību jomā. Attiecībā par [pers. C] apgabaltiesa konstatēja, ka viņai nav pieredzes juridiski un ekonomiski sarežģītu procesu vadībā, taču tiesa ņēma vērā, ka [pers. C] darbojas kā līdzaizgādnis un viņai nav jāpieņem lēmumi vienai. Turklāt tiesa arī vērsa uzmanību uz to, ka [pers. C] ir nepilngadīgā bērna likumiskā pārstāve, kas ir viens no apsvērumiem viņas iecelšanai par aizgādni, lai nodrošinātu nepilngadīgā bērna interešu aizsardzību.

[3] No kasācijas sūdzības argumentiem secināms, ka pieteicēji neiebilst pret [pers. F] spēju un īpašību atbilstību aizgādņa pienākumu pildīšanai vērtējumu. Pieteicēji iebilst pret to, kā apgabaltiesa ir novērtējusi [pers. C] spējas un īpašības. Pieteicēji norāda, ka apelācijas sūdzībā tika vērsta uzmanība ne vien uz [pers. C] profesionālo pieredzi, bet arī uz apstākļiem, kas liecinot par viņas negodprātīgu rīcību, taču šie apstākļi spriedumā neesot izvērtēti. Tiesas secinājums, ka [pers. C] nav jāpieņem lēmumi vienai, neizslēdzot nepieciešamību to vērtēt kopsakarā ar viņas godprātību un rīcības motivāciju. Lai gan tiesa esot analizējusi [pers. C] rīcību civillietas Nr. C33352822 izskatīšanas gaitā, tā neesot vērtēta kopsakarā ar citiem pierādījumiem par [pers. C] negodprātīgo rīcību. Tiesa neesot vērtējusi apelācijas sūdzībā norādīto, ka [pers. C] esot veikusi saskaņotas darbības ar [pers. D], lai panāktu 10 miljonu ASV dolāru izmaksu no mantojuma masas par labu savai nepilngadīgajai meitai vēl pirms mantinieku sastāva noteikšanas un mantojuma sadales, ko apliecinot Floridas vienpadsmitā tiesu apgabala 2024.gada 20.novembra tiesas sēdes protokolā lietā Nr. 21-025928-CA-01 ietvertā [pers. D] liecība. Tādēļ apgabaltiesas sprieduma motīvu daļa neatbilstot Administratīvā procesa likuma 251.panta piektajai daļai. Tāpat pieteicēji par nepilnīgu uzskata bāriņtiesas konstatējumu, ka [pers. C] nav administratīvi sodīta, neatrodas narkologa vai psihiatra uzskaitē un ka pret viņu nav ierosināti maksātnespējas procesi. Pieteicēji apelācijas sūdzībā esot atkārtoti norādījuši, ka minētais ir konstatēts, ņemot vērā Latvijā izdotās izziņas, bet [pers. C] ir Krievijas Federācijas pilsone un viņas mūža lielākā daļa esot bijusi saistīta tieši ar Krieviju. Tiesa neesot pieprasījusi un pārbaudījusi informāciju no Krievijas Federācijas par [pers. C] sodāmību, atrašanos psihiatriskajā vai narkoloģiskajā uzskaitē, kā arī ierosinātiem maksātnespējas procesiem. Minētais esot pretrunā ar Administratīvā procesa likuma 107.panta ceturtajā daļā nostiprināto objektīvās izmeklēšanas principu. Tiesa neesot arī pamatojusi, kāpēc nav nepieciešams iegūt attiecīgos pierādījumus no Krievijas Federācijas.
Senatoru kolēģija secina, ka minētie kasācijas sūdzības argumenti attiecas uz pierādījumu pietiekamību un pierādījumu vērtējumu lietā. Var piekrist pieteicējiem, ka apgabaltiesa nav tieši atbildējusi uz minētajiem apelācijas sūdzības argumentiem un nav norādījusi, kāpēc tā nevērtē kādu no pieteicēju norādītajiem apstākļiem vai kāpēc nav nepieciešami papildu pierādījumi lietā. Vienlaikus minētais nevar būt pamats kasācijas tiesvedības ierosināšanai.
Senāts piekrīt pieteicējiem, ka personas negodprātība var būt viena no īpašībām, kas var radīt šaubas par personas spējām veikt aizgādņa pienākumus. Taču pieteicēju argumentiem par [pers. C] iespējamo negodprātību citās lietās, kurās tiek risināti civiltiesiski strīdi, nav ietekmes uz apgabaltiesas secinājumu, ka [pers. C] ir pamatoti iecelta par līdzaizgādni mantojuma masai. Pieteicēju minētajā civillietā Nr. C33352822 vērtēta [pers. C] rīcība lietā par paternitātes noteikšanu bērnam. Minētajam tiesas vērtējumam nav prejudiciālas nozīmes izskatāmajā lietā. Tiesai arī nebija pamata vērtēt kā pierādījumus ASV tiesā sniegtas liecības saturu, jo šāds dokuments nav bijis bāriņtiesas rīcībā, kad tika pieņemts pārsūdzētais lēmums. 
Arī pieteicēju subjektīvs uzskats, ka tiesai bija jāpieprasa pierādījumi no Krievijas Federācijas par [pers. C] sodāmību, atrašanos psihiatriskajā vai narkoloģiskajā uzskaitē, kā arī ierosinātiem maksātnespējas procesiem, pats par sevi nevar būt pamats vākt papildu pierādījumus par apstākļiem, kurus lietā jau apstiprina pierādījumi, kas pieprasīti no attiecīgām Latvijas iestādēm. Tāpēc minētais pieteicēju arguments neliecina par objektīvās izmeklēšanas principa pārkāpumu.

[4] Pieteicēji norāda, ka apgabaltiesa neesot vērtējusi apelācijas sūdzībā iekļauto argumentu, ka [pers. C] izvērtējumu pēc Rīgas bāriņtiesas lūguma veica Jūrmalas bāriņtiesa, tādējādi Rīgas bāriņtiesa neesot patstāvīgi vērtējusi mantojuma masas līdzaizgādnes spējas un īpašības un esot pārkāpusi Bāriņtiesu likuma 40.panta otro daļu. Apgabaltiesa neesot izvērtējusi, vai Rīgas bāriņtiesa vispār esot rīkojusies savas kompetences ietvaros.
Var piekrist pieteicējiem, ka apgabaltiesa nav atbildējusi uz minēto argumentu, taču tas nav pamats kasācijas tiesvedības ierosināšanai. Tas, ka Rīgas bāriņtiesa pārsūdzētā lēmuma pieņemšanai nepieciešamo informāciju ir ieguvusi no citas iestādes, kas atbilst Administratīvā procesa likuma 53.pantā paredzētajam par iestāžu sadarbību administratīvajā procesā, nenozīmē, ka tā nav lēmusi par [pers. C] spējām un īpašībām aizgādņa pienākumu pildīšanai. Apgabaltiesa ir vērtējusi pārsūdzētā lēmuma pamatojumu, kas aptver arī Jūrmalas bāriņtiesas vērtējumu par [pers. C] spējām un īpašībām.

[5] Pieteicēji norāda, ka apgabaltiesa spriedumā esot norādījusi, ka civillietā Nr. C33301023 tiek skatīta pieteicēju mantojuma prasība pret [pers. G], [pers. D] un [pers. H], taču no sprieduma neesot noprotams, ka šajā civillietā notiekošais ticis vērtēts saistībā ar nepieciešamību atcelt pārsūdzēto lēmumu un lemt par jaunu aizgādņu iecelšanu mantojuma masai. Ja tiesa būtu vērtējusi civillietā risināmos apstākļus kopsakarā ar šajā lietā izskatāmo strīdu, tā būtu nonākusi pie citādāka, pieteicēju tiesību aizsardzībai labvēlīgāka risinājuma. Situācijā, kad mantojuma tiesību strīds vēl nav izšķirts un mantojuma masa ir pakļauta pagaidu noregulējumam civillietas ietvaros, īpaši būtiski esot nodrošināt arī tiesību aizsardzības līdzsvaru administratīvajā procesā, dodot pieteicējiem reālu un efektīvu iespēju piedalīties mantojuma masas pārvaldības mehānisma veidošanā, tādējādi nodrošinot, ka mantojuma masas pārvaldībā piedalās visas pamatstrīdā iesaistītās personas. Vienīgā iespēja, kā to nodrošināt, esot atcelt pārsūdzēto lēmumu un piešķirt iespēju līdzpieteicējiem izvirzīt mantojuma masas līdzaizgādņa kandidātu. 
Vispirms senatoru kolēģija vēlas izteikties par pieteikuma priekšmetu lietā. Apgabaltiesa no pieteicēju paustā viedokļa, ka par mantojuma aizgādni var būt tikai SAS A&S Expertise, secināja, ka tiek precizēts prasījums un ka tiesai jālemj par pārsūdzētā lēmuma atcelšanu un satura ziņā cita administratīvā akta izdošanu. Senatoru kolēģija uzskata, ka šāds pieteikuma priekšmeta precizējums ir nepareizs. Kā jau tika minēts, bāriņtiesa ir kompetentā iestāde, kas lemj par aizgādņa iecelšanu, savukārt tiesa veic kontroli pār bāriņtiesas lēmumu. Līdz ar to tiesa var lemt uzdot bāriņtiesai iecelt citu aizgādni vai līdzaizgādni tikai gadījumā, ja bāriņtiesa ir izvērtējusi attiecīgu aizgādņa kandidātu. Piemēram, ir bijuši ieteikti vairāki kandidāti, bet bāriņtiesa kādu ir iecēlusi un citu noraidījusi. Šādā gadījumā tiesa, veicot bāriņtiesas administratīvā akta kontroli, var lemt par to, vai ir izdarīta pareizā izvēle. Taču, ja kāda persona vispār nav tikusi vērtēta bāriņtiesā kā aizgādņa kandidāts, tiesai nav pamata to pirmajai vērtēt un lemt, vai šī persona ir piemērota aizgādņa pienākumu pildīšanai. Tāpēc apgabaltiesas apsvērumi, ka ir jāprecizē pieteikuma priekšmets, ir nepareizi. Taču konkrētajā gadījumā minētā apgabaltiesas kļūda nav novedusi pie nepareiza lietas rezultāta, jo tiesa pieteikumu noraidīja pilnībā.
Pieteicēju norādītajam faktam, ka civillietā Nr. C33301023 tiek risināts strīds par mantojumu, izskatāmajā lietā ir nozīme, lai konstatētu, ka ir apturēts notāra izsniegtās mantojuma apliecības spēks, kas nozīmē, ka turpinās mantojuma masas aizgādnība. To arī apgabaltiesa ir norādījusi spriedumā. Taču no minētās civillietas nolēmumiem neizriet, ka pieteicējiem būtu jānodrošina līdzdalība mantojuma masas pārvaldīšanā. Savukārt, ja pieteicēji vēlas, lai tiktu iecelts viņu izvirzīts kandidāts kā mantojuma masas aizgādnis vai līdzaizgādnis, pieteicējiem vispirms ir jāvēršas bāriņtiesā.

[6] Pieteicēji kasācijas sūdzībā norāda, ka apgabaltiesa ir atzinusi, ka informācijas nesniegšana par to, ka ar lietā nepieaicinātām personām pastāv strīds par mantošanas tiesībām un ir uzsākti tiesvedības procesi, būtiski ietekmēja pārsūdzētā lēmuma saturu. Apgabaltiesa norādījusi, ka bāriņtiesa pat nav apsvērusi to, ka ir jāņem vērā arī pieteicēju intereses, un secinājusi, ka šādos apstākļos pārsūdzētais lēmums ir ar saturiski būtiskām kļūdām, jo potenciālo mantinieku viedokļa uzklausīšana Civillikuma 661.panta kontekstā ir būtiska. Apgabaltiesas noraidošs spriedums neesot savienojams ar šo konstatējumu, spriedums esot iekšēji pretrunīgs. Apgabaltiesa neesot ņēmusi vērā, ka gadījumā, ja tiktu atcelts pārsūdzētais lēmums un atkārtoti lemts par mantojuma masas aizgādņa iecelšanu, pieteicējiem būtu nodrošināta iespēja izteikt savu viedokli un ieteikt mantojuma masas aizgādņa kandidātus, kā arī tiktu nodrošināta viņu uzklausīšana. Tādējādi apgabaltiesas spriedums neatbilstot Administratīvā procesa likuma 246.panta trešajai daļai. Arī apgabaltiesas bažas par to, ka mantojuma masa varētu tikt pat īslaicīgi atstāta bez aizgādņa, nevarot kalpot par pamatu atteikumam atcelt prettiesisku administratīvo aktu apstākļos, kad tiesa spriedumā ir konstatējusi būtiskas saturiskas kļūdas.
Senatoru kolēģija konstatē, ka apgabaltiesa secinājumu, ka pārsūdzētais lēmums ir ar saturiskām kļūdām, jo nav uzklausīts pieteicēju viedoklis, ir pamatojusi ar to, ka trešās personas nav informējušas bāriņtiesu par mantojuma strīdā iesaistītajām personām (potenciālajiem mantiniekiem). Apgabaltiesa trešo personu pienākumu informēt notāru un bāriņtiesu par citiem iespējamajiem pretendentiem uz mantojumu pamatojusi ar labas ticības principu. Senatoru kolēģija atzīst, ka šo secinājumu apgabaltiesa nav pietiekami pamatojusi, tās secinājumi ir pretrunīgi, līdz ar to arī tālākie apgabaltiesas secinājumi, kas izdarīti uz tā pamata, nav pareizi. 
Saskaņā ar Civillikuma 1.pantu tiesības izlietojamas un pienākumi pildāmi pēc labas ticības. Minētais labas ticības princips var tikt izmantots gan likuma, gan tiesisko darījumu iztulkošanas jomā (Balodis K. Labas ticības princips mūsdienu Latvijas civiltiesībās. Jurista Vārds, 03.12.2002, Nr. 24 (257)). Labas ticības princips ir piemērojams arī esoša tiesiskā regulējuma papildināšanai, t.i., likuma vai darījuma „robu” aizpildīšanai, blakuspienākumu noteikšanai un, nepieciešamības gadījumā, arī jaunu tiesību noteikumu radīšanai (Slicāne E. Labas ticības princips un tā piemērošana Latvijas civiltiesībās. Jurista Vārds, 06.02.2007, Nr. 6 (459)). 
Izskatāmajā gadījumā no Civillikuma 659., 660., 661. un 665.panta apgabaltiesa ir secinājusi, ka tiesību normas neparedz pienākumu ieinteresētajai personai, kura lūdz mantojuma aizgādību (aizgādņa iecelšanu), norādīt potenciālos mantiniekus un ka šāda pienākuma neesība tiesību normā izriet no tiesību normas mērķa. Vienlaikus apgabaltiesa bez jebkāda pamatojuma ir atzinusi, ka no labas ticības principa izriet personas, kas lūdz mantojuma apsardzību, papildu pienākums notāram un bāriņtiesai ziņot par citiem iespējamiem mantojuma pretendentiem. Minētie tiesas secinājumi ir pretrunīgi.
Turklāt nav loģiski un pamatoti apgabaltiesas secinājumi, ka trešo personu rīcība, nesniedzot bāriņtiesai attiecīgu informāciju, var ietekmēt bāriņtiesas lēmuma tiesiskumu. Tiesai ir jāvērtē pārsūdzētā lēmuma pamatojums, ņemot vērā informāciju, kas bija bāriņtiesas rīcībā. Nevar apgabaltiesas ieskatā trešo personu iespējamu negodprātīgu rīcību pieskaitīt bāriņtiesai un attiecināt uz pārsūdzētā lēmuma saturu.
Vienlaikus senatoru kolēģija atzīst, ka minētās nepilnības apgabaltiesas spriedumā neietekmē lietas rezultātu, bet minētie kasācijas sūdzības argumenti nevar būt pamats kasācijas tiesvedības ierosināšanai.

Par aizgādņu rīcību pēc pārsūdzētā lēmuma par aizgādņu iecelšanu
[7] Civillikuma 663.pants paredz, ka aizgādņiem savas pārvaldības laikā jādod ikgadus par to norēķins bāriņtiesai, bet kad mantojumu nododot mantiniekiem vai aiz citiem iemesliem aizgādnība izbeidzas – jādod galīgs norēķins. Bez tam bāriņtiesa var uzlikt aizgādnim pienākumu dot jebkurā laikā norēķinu.
Attiecīgi arī Bāriņtiesu likumā ir noteikti bāriņtiesas pienākumi aizgādnības uzraudzībā. Likuma 41.panta pirmā daļa noteic, ka bāriņtiesa uzrauga aizgādņa rīcību aizgādņa pienākumu izpildē. Bāriņtiesa katru gadu līdz 1.februārim, kā arī aizgādni atlaižot vai atstādinot, saņem un pārbauda aizgādņa iesniegto norēķinu. Bāriņtiesas priekšsēdētājs apstiprina norēķinu. Bāriņtiesa var uzlikt aizgādnim par pienākumu jebkurā laikā sniegt norēķinu par aizgādnības pārvaldību (41.panta ceturtā un piektā daļa).
Savukārt Bāriņtiesu likuma 42.pants noteic bāriņtiesas pienākumus, ja konstatēti pārkāpumi aizgādņa rīcībā. Ja konstatētas kļūdas aizgādņa iesniegtajā norēķinā vai aizgādnības pārvaldības interesēm neizdevīga aizgādņa darbība, bāriņtiesa: 1) dod aizgādnim attiecīgus norādījumus; 2) lemj par aizgādņa atstādināšanu; 3) lemj par aizgādņa atcelšanu (panta pirmā daļa). Ja aizgādnis atstādināts vai atcelts no aizgādnības, bāriņtiesa ieceļ citu aizgādni (panta otrā daļa).
Kopš 2025.gada 1.janvāra Civillikums ir papildināts ar 665.4pantu, kas paredz, ka ieinteresētās personas var prasīt bāriņtiesai, lai tā atceļ mantojuma aizgādni no aizgādnības svarīga iemesla dēļ.
Minētās tiesību normas attiecas uz aizgādņa rīcības uzraudzību. No tām izriet, ka aizgādņa pienākumu izpildi vispirms vērtē bāriņtiesa, kurai ir kompetence attiecīgi vai nu dot norādījumus aizgādnim vai pat atstādināt vai atcelt aizgādni. Savukārt bāriņtiesas lēmumi ir pārsūdzami tiesā Administratīvā procesa likumā noteiktajā kārtībā (Bāriņtiesu likuma 49.panta otrā daļa). Tāpat arī Civillikuma normas regulē aizgādņa civiltiesisko atbildību par mantojumam nodarītajiem zaudējumiem.
Izskatāmajā gadījumā lietā nav pārsūdzēts bāriņtiesas lēmums, kurā būtu vērtēta aizgādņu rīcība pēc to iecelšanas. Tāpēc apgabaltiesai nav tiesiska pamata vērtēt to, kā aizgādņi pildījuši savus pienākumus, jo tas, pirmkārt, nav ticis vērtēts iestādē, otrkārt, nav saistīts ar konkrēto pieteikuma priekšmetu.

[8] Ņemot vērā iepriekšējā punktā minēto, apgabaltiesai nebija jāvērtē pieteicēju argumenti, kas attiecas uz to, kā aizgādņi ir pildījuši savus pienākumus, piemēram, ka: 1) [pers. C] nav parakstījusi aizgādņa atskaiti; 2) [pers. F] iesniedzis atskaiti ar kavēšanos; 3) aizgādņi nav apzinājuši visus īpašumus, kas ietilpst mantojuma masā. Arī pieteicēju argumenti par Kiprā reģistrētā uzņēmuma SILVER ANGEL YACHTING LIMITE pārvaldību attiecas uz aizgādņa pienākumu pildīšanu jau pēc iecelšanas.
Kā pareizi norādījuši pieteicēji, apgabaltiesa ir vērtējusi atsevišķus pieteicēju norādītos apstākļus par aizgādņu rīcību, taču pati atzinusi, ka tās rīcībā nav un šajā gadījumā arī nevar būt visa informācija, lai to novērtētu, jo šādi apstākļi nav tikuši vērtēti bāriņtiesā aizgādņa darbības uzraudzības ietvaros. Taču minētā apgabaltiesas kļūda nevar ietekmēt lietas rezultātu, jo apgabaltiesa ir vērtējusi pārsūdzētā lēmuma pamatojumu. Tāpēc pieteicēju kasācijas argumenti, kas saistīti ar to, kā aizgādņi ir pildījuši savus pienākumus, nevar būt pamats kasācijas tiesvedības ierosināšanai.

Par SAS A&S Expertise iecelšanu par mantojuma masas aizgādni un trešās personas statusa piešķiršanu
[9] Pieteicēji kasācijas sūdzībā norāda, ka apgabaltiesa neesot vērtējusi apelācijas sūdzības argumentu par trešās personas statusa nepiešķiršanu SAS A&S Expertise un iespējamo tiesību aizskārumu, kas radies tā rezultātā. Apstākļos, kad ar Monako Firstistes tiesas spriedumu SAS A&S Expertise iecelts par pagaidu administratoru pār to pašu mantu, kas ir izskatāmās lietas pamatā, nepārprotami tiekot skartas SAS A&S Expertise tiesiskās intereses. Apgabaltiesa neesot pamatojusi, ka SAS A&S Expertise tiesības neesot skartas. Apgabaltiesa neesot izvērtējusi pirmās instances tiesas rīcības pamatotību, atsakoties izskatīt SAS A&S Expertise 2025.gada 10.jūlijā iesniegto lūgumu pieaicināt to lietā trešās personas statusā. Tas saskaņā ar Administratīvā procesa likuma 327.panta trešās daļas 4.punktu esot procesuālo tiesību normu pārkāpums, kas varēja novest pie lietas nepareizas izspriešanas, ja tiesas spriedums nosaka to personu tiesības un pienākumus, kuras nav pieaicinātas lietā kā administratīvā procesa dalībnieki.
Senatoru kolēģija atzīst, ka pamatots ir pieteicēju arguments, ka apgabaltiesa nav atbildējusi uz minētajiem apelācijas sūdzības argumentiem. Vienlaikus tas nevar būt pamats kasācijas tiesvedības ierosināšanai.
Administratīvā procesa likuma 204.panta otrā daļa noteic, ka lietā, kas izskatāma rakstveida procesā, tiesnesis procesa dalībniekiem nosaka saprātīgu termiņu, līdz kuram iesniedzami papildu paskaidrojumi, cita rakstura iesniegumi vai lūgumi, kā arī pierādījumi. Savukārt Administratīvā procesa likuma 44.pants noteic, ka tiesības izpildīt procesuālās darbības zūd līdz ar likuma, iestādes, tiesas vai tiesneša noteiktā termiņa izbeigšanos. Dokumentus, kas iesniegti pēc procesuālā termiņa izbeigšanās, neizskata.
Administratīvā rajona tiesa ar 2025.gada 14.maija rezolūciju bija noteikusi termiņu paskaidrojumu, iesniegumu un lūgumu iesniegšanai lietā līdz 2025.gada 26.jūnijam. Taču SAS A&S Expertise lūgums par pieaicināšanu lietā trešās personas statusā tika iesniegts pēc šā termiņa.
No minētajiem apstākļiem un tiesību normām izriet, ka tiesa ir rīkojusies procesuāli pareizi: ir savlaicīgi devusi iespēju procesa dalībniekiem izteikt savu viedokli un lūgumus. Tāpēc pirmās instances tiesai nevar pārmest, ka tiesa nav izskatījusi pēc tiesas noteiktā termiņa iesniegto SAS A&S Expertise lūgumu pieaicināt to lietā trešās personas statusā. Savus iebildumus par tiesas rīcību procesa dalībnieki var izteikt apelācijas sūdzībā vai kasācijas sūdzībā, ko pieteicēji ir izmantojuši.
Jautājumā par SAS A&S Expertise kā trešās personas pieaicināšanu lietā senatoru kolēģija atgādina pieteicējiem, ka tas jau ir ticis vienreiz izlemts. Proti, ar Administratīvās rajona tiesas 2023.gada 18.septembra lēmumu tika izskatīts pieteicēju lūgums par SAS A&S Expertise kā trešās personas pieaicināšanu lietā un noraidīts. Administratīvā apgabaltiesa ar 2023.gada 14.decembra lēmumu izskatīja pieteicēju blakus sūdzību par minēto lēmumu un atstāja to negrozītu. Pieteicēji nav paskaidrojuši, kā tas, ka lūgumu vēlreiz iesniedza pats SAS A&S Expertise, varētu ietekmēt tiesas vērtējumu šajā jautājumā. Tāpat pieteicēji nav norādījuši, kādā veidā tiesas spriedums nosaka SAS A&S Expertise tiesības un pienākumus.

[10] Pieteicēji norāda, ka apgabaltiesas spriedumā ir saskatāma pretruna tajā, ka, no vienas puses, apgabaltiesa atzīst interešu līdzsvarošanas nepieciešamību kā būtisku elementu mantojuma aizgādnības procesā. No otras puses, tiesa secina, ka SAS A&S Expertise jau ir iecelts par mantojuma aizgādni ar Monako Firstistes tiesas nolēmumu un ka šādu tiesību īstenošanai Latvijā nav nepieciešams bāriņtiesas vērtējums un lēmums par SAS A&S Expertise iecelšanu par aizgādni interešu līdzsvarošanas nolūkā. Tas, ka SAS A&S Expertise ir iespēja iziet atzīšanas procedūru Monako Firstistes 2024.gada 11.jūlija spriedumam, pats par sevi neizslēdzot un nevarot ierobežot pieteicējus īstenot savas tiesības arī administratīvā procesa ietvaros. Jautājuma noregulēšana jau uzsākta administratīvā procesa ietvaros ir privātpersonas tiesības aizsargājošāks un procesuālās ekonomijas principam atbilstošāks risinājums salīdzinājumā ar situāciju, kurā paralēli vai secīgi nepieciešams ierosināt atsevišķu civiltiesisko procedūru ārvalsts tiesas nolēmuma atzīšanai.
No apgabaltiesas sprieduma senatoru kolēģija konstatē, ka apgabaltiesa ir uzklausījusi pieteicēju viedokli, ka viņu intereses (uz mantojuma saņemšanu) ir iespējams ievērot tikai tad, ja bāriņtiesa par mantojuma aizgādni ieceltu SAS A&S Expertise. Kā jau tika minēts iepriekš, ja pieteicēji uzskata, ka konkrētajā gadījumā ir nepieciešams iecelt citu aizgādni vai līdzaizgādni, viņiem primāri ir jāvēršas bāriņtiesā ar attiecīgu iesniegumu, tikai pēc tam tiesa var veikt kontroli pār bāriņtiesas lēmumu. Vienlaikus tiesa ir pareizi norādījusi, ka SAS A&S Expertise jau ar Monako Firstistes tiesas spriedumu ir piešķirts attiecīgs statuss, ko tas var īstenot Latvijā, ievērojot noteikto nolēmumu atzīšanas procedūru saskaņā ar Civillikuma 77.nodaļu.

Citi argumenti
[11] Pieteicēji norāda, ka procesa dalībnieku argumentu analīze un tās atspoguļošana tiesas spriedumā nodrošina procesa dalībnieka Cilvēka tiesību un pamatbrīvību aizsardzības konvencijas 6.panta pirmajā daļā un Latvijas Republikas Satversmes 92.pantā nostiprinātās tiesības uz taisnīgu tiesu, kas tostarp ietver arī tiesības tikt uzklausītam. Minētās tiesības ir saistītas ar tiesas pienākumu sniegt pienācīgi motivētu atbildi uz izvirzītajiem argumentiem un iebildumiem.
Senatoru kolēģija piekrīt pieteicējiem, ka apgabaltiesas spriedumā nav atbildējusi uz vairākiem apelācijas sūdzības argumentiem, kā arī nav pamatojusi, kāpēc šiem argumentiem nav nozīmes lietā. Taču, ņemot vērā šajā lēmumā iepriekš norādīto, ka pieteicēju argumenti, uz kuriem apgabaltiesa nav atbildējusi, nav ietekmējuši lietas iznākumu, minētais pieteicēju arguments nevar būt pamats kasācijas tiesvedības ierosināšanai.

[12] Izvērtējot kasācijas sūdzības argumentus, senatoru kolēģijai nerodas šaubas par pārsūdzētā sprieduma tiesiskumu. Lietā nav arī risināmi tādi tiesību jautājumi, kuru dēļ kasācijas tiesvedībai būtu nozīme judikatūras veidošanā.

Pamatojoties uz Administratīvā procesa likuma 338.panta otro daļu un 338.1panta otrās daļas 2.punktu, senatoru kolēģija

nolēma

atteikt ierosināt kasācijas tiesvedību sakarā ar [pers. A] un [pers. B] kasācijas sūdzību par Administratīvās apgabaltiesas 2025.gada 17.decembra spriedumu.

Lēmums nav pārsūdzams.




Senatore L. Slica	Senatore Dz. Amerika	Senatore A. Kovaļevska

1   no  2   Mantojuma aizgādņa izraudzīšanās un tiesas kontrole pār bāriņtiesas lēmumu par  mantojuma aizgādņa iecelšanu   1.   Bāriņtiesai, izraugoties aizgādni atstātajam mantojumam, ņemot vērā mantojuma  apjomu un citas mantojumu raksturojošas pazīmes, jāpārliecinās par kandidāta spējām  veikt pienākumus, kas saistīti ar mantojuma saglabāšanu, pārvaldīšanu un  nepieciešamības gadīj umā mantojuma pārstāvēšanu.    2.   Bāriņtiesa ir kompetentā iestāde, kas lemj par aizgādņa iecelšanu,  savukārt tiesa veic  kontroli pār bāriņtiesas lēmumu, proti, vai ir izdarīta pareizā izvēle.    Tiesa var lemt uzdot bāriņtiesai iecelt citu aizgādni vai līdzaizgādni tikai gadījumā, ja  bāriņtiesa ir izvērtējusi attiecīgu personu kā aizgādņa kandidātu. Ja kāda persona  vispār nav tikusi vērtēta bāriņtiesā kā aizgādņa kandidāts, tiesai nav pamata to  pi rmajai vērtēt un lemt, vai šī persona ir piemērota aizgādņa pienākumu pildīšanai.     Latvijas Republikas Senāt a   Administratīvo l i e tu departamenta   2026.gada 24.jūlija   RĪCĪBAS SĒDES LĒMUMS   Lieta Nr.   A420141223, SKA - 453/2026     ECLI:LV:AT:2026:0724.A420141223.19.L     [1]   Senātā saņemta  pieteicēju  [ pers. A ]  un  [ pers.  B ]  kasācijas sūdzība par  Administratīvās apgabaltiesas 202 5 .gada  17.decembra   spriedumu, ar kuru noraidīts  pieteicēju pieteikums  par Rīgas  bāriņtiesas 2022.gada 11.oktobra lēmuma Nr.   1.3/1761   (turpmāk  –   pārsūdzētais lēmums)   atcelšanu   un satura ziņā cita administratīvā akta  izdošanu .   Apgabaltiesa   spriedumā attiecībā uz pieteikuma priekšmetu   atzina, ka no  prasījuma būtības izriet, ka  prasījums ir jāvērtē kā prasījums par  pārsūdzētā   lēmuma  atcelšanu un satura ziņā cita lēmuma izdošanu.   Apgabaltiesa norādīja, ka strīds par manto juma  tiesībām dažādās valstīs bija  sācies jau 2021.gadā ,   l īdz ar to mantojum a lietā   ieinteresētās personas bija informētas par  to, ka uz mantojumu ir piete i kušās vairākas personas, tostarp pieteicēji.   Apgabaltiesa  norādīja , ka Civillikuma normas neparedz pienākumu ieinteresētajai personai, kura lūdz  mantojuma aizgād n ību, norādīt potenciālos mantiniekus, šāda pienākuma neesība izriet  no tiesību normas mērķa. Vienlaikus apgabaltiesa norādīja, ka jebkura tiesība ir jāizmanto  labticīgi. Tā kā mantojuma strīdā iesaistītās personas zināja par tiesvedības procesiem  citās val stīs, apgabaltiesa atzina, ka   [ pers. C ] ,  [ pers. D ]  un  [ pers. E ]  bija jāinformē notārs  un vēlāk arī  bāriņtiesa par citiem pretendentiem   uz mantojumu   un jau notiekošajiem  tiesvedības procesiem. Šāds pienākums izriet no tiesību labticīgas izmantošanas principa.   Neinformēšana   par to, ka ar lietā nepieaicinātām personām pastāv strīds par manto juma   tiesībām un ir uzsākti tiesvedības procesi, būtiski ietekmēja  pārsūdzētā   lēmuma saturu.  Apgabaltiesas ieskatā bāriņtiesa varēja novērst  pārsūdzētā  lēmuma pamatojuma  trūkumus, izskatot pieteicēju 2023.gada 9.februāra iesniegumu pēc būtības. Taču  bāriņtiesa pieteicēju iesniegumu pēc būtības neizskatīja, norādot, ka notār s   ir pabei dzis   mantojuma lietu. Tādējādi bāriņtiesa pēc būtības nav izvērtējusi pieteicēju viedokli   un  apsvērusi,  ka   ir jāņem vērā arī pieteicēju intereses.  Līdz ar to pārsūdzētais   lēmums  saturiski   ir  ar būtiskām kļūdām. Potenciālo mantinieku viedokļa uzklausīšanu 

